Boeing CH-47 Chinook

CH-47 Chinook er et amerikansk transporthelikopter hvis utvikling ble påbegynt av Vertol. Prototypen YCH-47B fløy første gang 21. september 1961, etter at Vertol hadde blitt en underdivisjon av Boeing året før som Boeing Vertol Company, og de første CH-47A ble levert til den amerikanske hær 16. august 1962.

CH-47A hadde et mannskap på tre, og kunne transportere 55 soldater eller annen last, inkludert små kjøretøyer. Den hadde også en krok montert under buken for utvendig transport. I alt 354 CH-47A ble bygget før produksjonen gikk over til CH-47B, som ble produsert i 108 eksemplarer og hadde kraftigere motorer og større rotorer enn forgjengeren. CH-47C var den første varianten som ble eksportert ny, og denne ble kjøpt av Australia, Canada, Spania og Storbritannia. De britiske maskinene var de første som ble utstyrt med tre kroker under buken. CH-47D introduserte en rekke forbedringer, og kan ta en større nyttelast enn tidligere varianter. MH-47E er en spesialisert variant produsert for amerikanske spesialstyrker.

CH-47F er den per 2008 nyeste varianten. Bruk av mer moderne produksjonsteknikker har økt skrogets strukturelle styrke og brukstid. Andre forbedringer inkluderer en digital cockpit og mer effektive mottiltak mot missiler.

 Dimensjoner CH-47D Chinook Rotor diameter 18,29 m Lengde ( skrog ) 15,54 m Høyde 5,77 m  Netto vekt 10 151 kg Ytelser  Topphastighet 298 km/t Klatrehastighet 11,2 m/s Maksimal lastet vekt 22 679 kg  Annet Motor 2× Textron Lycoming T55-L-712 SSB ( 3 264 kW hver )

 Se også 
 Boeing Vertol 107

 Eksterne lenker 

 CH-47 - Leonardocompany.com

Kategori:Militærhelikoptre
Kategori:Transportfly
Kategori:Fly fra Vietnamkrigen